Kafin ka zargi Sheikh Daurawa akan hudubarsa ka san abinda yace - Daily Nigerian Hausa
Home Raayi Kafin ka zargi Sheikh Daurawa akan hudubarsa ka san abinda yace
1. Daga cikin Hanyoyi mafi muni na cin dukiyar Haram mafi muni shine karbar cin hanci da rashawa. Wanda Aka Tsinewa Mai Bayarwa Aka Kuma Tsinewa Mai Karba. Abdullahi bn Amr (Allah Ya kara yarda da shi) ya ruwaito daga Manzon Allah Sallallahu Alaihi Wa Sallam cewa, ” Allah Ya la’anci mai bayar da cin hanci da kuma mai karba.
2. Juya gaskiya ta koma karya ko kuma juya karya ta gaskiya kamar yadda alkali da lauyoyi ke yi na daga rashawa mai muni. Alkali a ba shi rashawa ya kwace gaskiya daga wajen mai gaskiya ya ba wa makaryaci. Ko Jami’an tsaro a ba su rashawa su juya laifi daga mai laifi su mayar kan mara laifi.
3. Kamar yadda wani ya kira ni a waya yana Tambaya ta ya taba aikata wani laifi da yake damunsa. Sun taba kama ‘yan fashi guda biyar wadanda aka yankewa hukuncin kisa, sai daya daga cikinsu ya ce yana da kudi masu yawa a boye idan suka sake shi zai ba su. Suka tafi hanyar kauye suka samu wani bawan Allah da bai san hawa ba bai san sauka ba suka yi masa duka sannan suka sa shi a cikin barayin aka je aka kashe shi.
Daya daga cikin wadannan Jami’an tsaro ya bar aiki shekaru da dama, amma duk sanda ya kwanta barci sai ya rika hango wannan mutumin.
4. Kowa ya san halin da ake ciki a Kano wanda duniya gabadaya kallo ya dawo kan Kano. Sakamakon tuhuma da ake yi wa mai girma Gwamna na karbar cin hanci da rashawa daga hannun ‘yan kwangila. Wanda wasu bidiyo ke ta yawo a kafafen yada Labarai, kuma majalisar dokokin jihar Kano tana bincike domin gano gaskiya ko karyar wannan bidiyon.
6. Dan jaridar nan daga yada bidiyon nan ya saba Alkur’ani ya zo Majalisar ya tabbatar da cewa wadannan bidiyon gaskiya ne. Sannan a bangaren gwamnatin sun ce wadannan bidiyon karya ne, kage ne, sharri ake wa mai girma Gwamna.
Wanda a karshe kowanne ne ya faru darasi ne a garemu Al’umma gabadaya.
13. Akan wannan an daure manyan ‘yansanda. Akan irin wannan tuhuma an cire babban jami’in DSS. Akan Irin wannan tuhumar an kama Malam Ibrahim Shekarau wanda yayi Gwamnan jihar Kano shekara takwas, yayi Minista kuma Basarake ne. Duk da mutuncinsa da darajarsa da kimarsa da ake gani a jihar Kano an kama shi an kai shi kotu ana tuhumar sa da cin kudi na rashin gaskiya.
14. Ka ga wannan idan Gwamnati ta dauki mataki na tabbatarwa ko kuma korewa wannan zai zama babban darasi ga ‘yan siyasa. Nan gaba za a ce da Dan siyasa ga mulki ya ce ba ya so saboda ya ga ana hukunta manya. Sannan rigima da zubar da jini gami da shaye-shaye za su ragu akan son mulki. Saboda mutane za su ga ko ina ka je ba za ka sha ba idan aka same ka da cin dukiyar Al’umma.
Previous articleAisha Buhari ta karrama fitaccen dan sanda Abba Kyari
Next articleShugaba Muhammadu Buhari ya ziyarci jihar Kaduna